hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. november 15.
Ugrás a navigációhoz Ugrás a kereséshez
Ez a szócikk kihalt családról szól. Hasonló címmel lásd még: Czobor család (nemespanni).
A czoborszentmihályi nemes, báró és gróf Czobor család egy mára már kihalt, történelmi jelentőségű magyar főnemesi család.
A család első ismert felmenője egy bizonyos Jánosi Czobor, aki már a XIV. században hatalmas vagyon felett rendelkezett. Fia, Miklós már czoborszentmihályi Czobor néven szerepel 1364-ben. Ennek a Miklósnak a unokája, Mihály, a budai vár kapitánya volt. Mihály unokája, Imre, a XV. és XVI. század fordulóján Pozsony és Bodrog vármegye főispánja volt. Imre unokáinak 1588-ban kelt a bárói diplomájuk. Egy másik Imre nevű családtag nádori helytartó és táblai bíró volt. 1579-ben a török szultán megfosztotta délvidéki birtokaitól és Czobor később is sikertelenül próbálta azt visszaszerezni. Egy későbbi családtag, Bálint kapta a grófi címet 1652-ben. Fia, Ádám, kitűnő katona, Zrínyi Miklós tanítványa volt, a tábornoki rangig jutott, többször harcolt a törökök és a franciák ellen. Ádám fia, Márk, szintén tábornok és főajtónálló volt. Márk fia, József rendkívül pazarló életmódot élt, erről több anekdota is fennmaradt. Egyszer hatalmas összegben, 1000 arany forintban fogadott, hogy ki fog az udvarnál a legdrágább, mégis a legegyszerűbb ruhában megjelenni. Megnyerte a fogadást, mert mentéjének a bélésébe egy értékes régi olajfestményt rejtett. Ezt a festményt egyik uradalmának az eladása után tudta csak megvásárolni, de ezt csak azért tette, hogy a fogadást megnyerje. Czobor József(wd) gróffal (szül.: 1705) 1785-ben nem csak a grófi ág, de az egész Czobor család is a sírba szállt.
Czobor Erzsébet (1572–1626) írónő, Thurzó György nádor neje
Czobor Imre (15–16. század) Pozsony és Bodrog vármegye főispánja, II. Ulászló diplomatája, az Oppelni Hercegség kormányzója
Czobor Imre (1520–1581) nádori helytartó, táblabíró
Czobor Márton (15-16. század) nándorfehérvári bán, bodrogi főispán, II. Ulászló főkamarása
Czobor Mihály (15. század) a budai vár kapitánya
Mária Kohútová 2012: Vzt'ah členov rodu Coborovcov k rehoľným spoločenstvám. Studia Historica Tyrnaviensia XIV-XV, 236-244.
Révai nagy lexikona (V. kötet, CSATA-DÚC)
Kempelen Béla: Magyar nemes családok (III. kötet)
Baán Kálmán 1941: A Czobor család fegyverei és könyvei. Magyar Családtörténeti Szemle 1941/ 12. szám.
Monok István: a Czobor család könyvei. In: A művelt arisztokrata.
A lap eredeti címe: „https://hu.wikipedia.org/w/index.php?title=Czobor_család&oldid=23252988”
Lefordítandó cikkekre való utalást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. november 15., 11:17
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.